# Sant-Etiève

Sant-Ètièno
Por los articllos homonimos, vêde Sant-Etiève.
Sant-Etiève (Saint-Étienne en francês, Sant Estève en occitan) est una comuna francêsa et arpitana du Jarês dedins lo Forês historico, que sè trôve dins lo quârt sud-èste de la France, en règion Ârvèrgne-Rôno-Ârpes. V-o est lo chèf-luè du dèpartament de Lêre et lo sièjo de la mètropola èstèfanouèsa.
Avouéc 172 718 habitants en 2021, el est la 14$^{éma}$ comuna la ples poplâ de France (2016) et la 2$^{nda}$ comuna d’Ârvèrgne-Rôno-Ârpes. Sant-Etiève Mètropola constitue per sa populacion (400 813 habitants en 2021) la 3$^{éma}$ mètropola règionâla aprés la mètropola de vers Grenoblo-Ârpes et la mètropola de vers Liyon. La comuna est âssé u bél mié d’un vâsto sôl urben de més de 520 640 habitants en 2017, la diéx-sèptiéma de France per sa populacion, que rassemble 117 comunes.
Grant-tiemps conessua coma étant la viala francêsa « de l’ârma, du vèlô et du ruban » et pués un important centro d’èxtraccion charbonosa, Sant-Etiève est y-ora engagiêe dedins un vâsto programo de rènovacion urbèna que vise a menar la transicion dês l’èstado de citât endustrièla héretâ du XIX$^{émo}$ siècllo tant qu’a-n iquél de « capitâla du dèsigno » du XXI$^{émo}$ siècllo. Équèla dèmârche at étâ reconessua avouéc l’entrâ de Sant-Etiève dins la baragne de les viales crèatives UNÈSCÔ en 2010. La viala vêt y-ora un renovèlament, avouéc l’enstalacion du quartiér de veyes Châtélcrox, du centro comèrciâl Steel et du quartiér crèatif Manufactura.
Los habitants de la viala s’apèlont los Gagâs et les Gagâsses ou los Èstèfanouès et les Èstèfanouèses.

## Urbanismo
### Anèccions

La viala s’est agrandia a plusiors reprêses depués lo comencement du XIX$^{émo}$ siècllo, en anèxant tot plen de comunes :
* en 1855, Montôd, Outra-Férens et Vâlbenête (avouéc équèlos novéls tèrritouèros, la supèrficie de la viala pâsse de 256 a 3 986 hèctâres, por una populacion de 94 432 habitants) ;
* en 1969, Sant-Vetor (pas atenanta u résto de vers Sant-Etiève, câs prod râro en France) ;
* en 1970, Tèrranêre ;
* en 1973, Rochetalyê (avouéc l’èstatut de comuna associyêe et 757 habitants en 1999).

## Populacion et sociètât

Los habitants de la viala s’apèlont los Gagâs et les Gagâsses ou los Èstèfanouès et les Èstèfanouèses (les Stéphanois et les Stéphanoises en francês).

## Cultura locâla et patrimouèno
### Èvènaments

* 10 et 11 de septembro 2016 : 37$^{éma}$ Féta entèrnacionâla de l’arpitan.

### Hèraldica
## Vêre âssé

* Wikimedia Commons propôse de documents multimèdia libros sus Sant-Etiève.

### Liems de defôr

* Lo seto de la viala de vers Sant-Etiève

## Notes et rèferences
### Notes

* ↑ En patouès de vers Polecins, s’emplèye pletout la fôrma Sant-Ètièno en grafia lârge.
* ↑ Prononçont âssé d’aprés los patouesants. Lo [r] roulâ at étâ remplaciê per lo [ʀ] râcllo dins la prononciacion locâla de l’arpitan.

### Noms d’endrêt

* ↑ Prononciê ou (la Loire en francês).

### Vocabulèro
#### — Enfocajon, somèro et rèferences

* Varianta gagâsse de « viues » fpl.
* Varianta gagâsse de « arpetans » a mpl.
* « des vês » loc adv est la façon de parlar gagâsse por « des côps » loc adv.
* Varianta gagâsse de « grant » a m.
* Varianta gagâsse de « burô » m.
* Varianta gagâsse de « lims » mpl.

#### — Tèxto

* ↑ Varianta gagâsse (davant una voyèla ; vint iquél et aprés una prèposicion) de « cél » a dèm m.
* ↑ Varianta gagâsse de « arpetan » m.
* ↑ Varianta gagâsse de « comena » f.
* ↑ Varianta gagâsse de « arpetana » a f.
* ↑ Varianta gagâsse de « dedens » prèp.
* ↑ Varianta gagâsse de « dens » prèp.
* ↑ Varianta gagâsse de « o » pron suj n.
* ↑ Varianta gagâsse de « habitents » mpl.
* ↑ Varianta gagâsse de « poplâye » pp f.
* ↑ Varianta gagâsse de « asse-ben » ou « avouéc » adv.
* ↑ « u bél mié de » loc prèp est la façon de parlar gagâsse por « u franc méten de » loc prèp.
* ↑ Varianta gagâsse de « comenes » fpl.
* ↑ Varianta gagâsse de « grant-temps » ou « long-temps » adv.
* ↑ Varianta gagâsse de « cognua » a f.
* ↑ Varianta gagâsse de « coment » ou « ‘ment » prèp.
* ↑ Varianta gagâsse de « étent » ppr.
* ↑ Varianta gagâsse de « vela » f.
* ↑ Varianta gagâsse de « ora » adv.
* ↑ Varianta gagâsse de « stado » m.
* ↑ Varianta gagâsse de « endustriâla » a f.
* ↑ Varianta gagâsse de « héretâye » pp f.
* ↑ Varianta gagâsse davant iquél, iquèla, ... de « tant qu’a » loc prèp. Varianta gagâsse (aprés una prèposicion ; ôtrament) de « celi » pron dèm m.
* ↑ Varianta gagâsse (vint iquèla aprés una prèposicion) de « cela » a dèm f.
* ↑ Varianta gagâsse de « recognua » pp f.
* ↑ Varianta gagâsse de « veles » fpl.
* ↑ « veyes » fpl est la façon de parlar gagâsse por « afâres » mpl.
* ↑ Varianta gagâsse de « agrantia » pp f.
* ↑ « depués » prèp est lo mot gagâs por « dês » prèp.
* ↑ Varianta gagâsse de « anèxent » ppr.
* ↑ Varianta gagâsse (vint iquèlos aprés una prèposicion) de « celos » a dèm mpl.
* ↑ Varianta gagâsse de « ategnenta » a f.
* ↑ Varianta gagâsse de « statut » m.

### Rèferences
#### — Principâles

* Prononciacion en arpitan gagâs retranscrita d’aprés la nôrma AFE.
* (fr) Pierro Duplèx, La Clà do Parlâ Gaga, Sant-Etiève, Imprimerie Urbain Balay, 1896, remprèssion, Hachette Livre / BnF, pp. 261, 389 et 397. Liére en legne dessus Gallica.
* (fr) Ugèno Veyes, Le Dialecte de Saint-Étienne au XVII$^e$ siècle, Paris, Honoré Champion, 1911, remprèssion, Marselye, Laffitte Reprints, 1978, pp. 12 et 60 [→ Santsyéve]. Liére en legne.
* (fr) Florence Charpigny, Anne-Marie Grenouiller, Jian-Baptista Martin, Marius Champailler, paysan de Pélussin, Èx-en-Provence, Édisud, 1986, pp. 132 et 136 [→ Sant-Étyène].
* (fr) Domenico Stich, Francoprovençal. Proposition d’une orthographe supra-dialectale standardisée [PDF], Tèsa de doctorat, Univèrsitât Paris-Sorbona, 2001, p. 501.
* (fr) Domenico Stich, Dictionnaire francoprovençal-français et français-francoprovençal, Tonon, Le Carré, 2003, pp. 75, 174 et 406.
* (fr) Grande encyclopédie du Forez et des communes de la Loire. La Ville de Saint-Étienne, Le Cotél, Horvath, 1984.

#### — Toponimiques

* (fr) Jian-Èdmê Duforn, Dictionnaire topographique du Forez et des paroisses du Lyonnais et du Beaujolais formant le département de la Loire, Mâcon, Protat, 1946, col. 866-867.
* (fr) Èrnèst Nègro, Toponymie générale de la France. Étymologie de 35.000 noms de lieux. Volume III. Formations dialectales (suite) et françaises. Errata et addenda aux trois volumes, Geneva, Droz, 1998, p. 1447, n$^ô$ 26384.

#### — Suplèmentères

* ↑ (fr) Solange Recorbet, « Loire : votre commune a-t-elle gagné ou perdu des habitants ? », Lo Progrès,‎ 29 de dècembro 2020 (en legne, viu lo 2 de janviér 2021).
* ↑ (fr) « Loire. Avec 171 924 habitants, Saint-Etienne est la 13e ville française », Lo Progrès,‎ 1$^{ér}$ de janviér 2019 (en legne, viu lo 29 de jouin 2020).
* ↑ (fr) M. Bonilla, F. Tomas, D. Vallat, Cartes & plans Saint-Étienne du XVIII$^e$ siècle à nos jours 200 ans de représentation d’une ville industrielle, Publication de l’université de Saint-Étienne, 1986.
* ↑ (fr) Feta internacionala de l’arpetan 2016, sus lo seto arpitania.eu (vu lo 8 de janviér 2023).